בואן יאנג

בואן יאנג (בסינית: 楊伯文; נולד ב-6 בנובמבר 1990 באוסטרליה) הוא שחקן, קומיקאי, מגיש פודקאסט ותסריטאי קנדי-אמריקאי. בספטמבר 2018 הצטרף לצוות הכותבים של סאטרדיי נייט לייב. יאנג הפך לשחקן המשתתף בתוכנית בספטמבר 2019, בעונה ה-45 של התוכנית, ובכך הפך לשחקן הסיני-אמריקאי הראשון, לשחקן ההומוסקסואל הגלוי השלישי ולשחקן ממוצא אסייאתי הרביעי בתולדותיה של התוכנית הוותיקה. לפני תחילתה של העונה ה-47, שודרג מעמדו לחבר בצוות השחקנים הראשי של התוכנית.

ביוגרפיה
יאנג נולד בבריזבן, קווינסלנד, אוסטרליה, למשפחה שהיגרה מסין בשנות ה-80. אביו, רוילין, גדל בחלק כפרי של אזור מונגוליה הפנימית של סין היבשתית, גדל בבקתת קש ובוץ. הוריו של רוילין לא ידעו קרוא וכתוב, אבל הוא קרא ספרים במשך שעות לאור נרות ולבסוף החל לימודיו באוניברסיטה - דבר נדיר זמן קצר כל כך לאחר מהפכת התרבות בסין (1966–1976), אשר למעשה סגרה את האוניברסיטאות. אמו של יאנג היא רופאת נשים (מיילדת וגינקולוגית). בני הזוג עברו לבריזבן כדי שרוילין יוכל להשלים את לימודי הדוקטורט שלו.

לבואן יש אחות גדולה, בביתם, הילדים דיברו מנדרינית ביניהם, ולמדו בבית ספר סיני בימי ראשון. כשהיה בן שישה חודשים בלבד המשפחה עברה למונטריאול שבקנדה, שם גילה בואן לראשונה את Saturday Night Live. כשהיה בן תשע, המשפחה עברה לאורורה, קולורדו. כילד, בואן נמשך לתוכניות האירוח הליליות של דייוויד לטרמן וקונאן או'בריאן.

אדריאן הולגווין, המורה לחשבון אינפיניטסימלי של יאנג בתיכון, היה גם המאמן של "התלקחות ספונטנית" - קבוצת תיאטרון אלתור ב. יאנג סיים את לימודיו בתיכון בשנת 2008, ובספר המחזור שלו נכתב שמבין כל הבוגרים, הוא בעל הסיכויים הטובים ביותר להיות חבר בצוות השחקנים של סאטרדיי נייט לייב.

כאשר יאנג היה בן 17, לאביו נודע שהוא הומוסקסואל כאשר גילה מסך צ'אט פתוח על המחשב המשפחתי. הוריו לא הגיבו לבשורה בצורה חיובית, וסברו כי "דברים כאלה לא קורים בסין". אביו של בואן רצה "לפתור את הבעיה", ולמרות היותו אדם לא דתי הוא שלח את בואן להשתתף בשמונה טיפולי המרה. בואן השתתף על מנת לרצות את הוריו, אולם בטיפולים עצמם נבהל מהשילוב שעשה המטפל שלו בין דת לבין פסאודו-מדע. בראיון לעיתון הניו יורק טיימס, שאלה אותו  מדוע הוריו, שניהם מדענים, שיתפו פעולה עם טיפול שכזה. בואן אמר שזה "היה עניין תרבותי עבורם, הערך התרבותי הזה סביב גבריות, סביב שמירה על הקו המשפחתי, שמירה על דברים מסוימים קדושים ומקודשים", ואמר כי רצה "לפגוש אותם באמצע הדרך".

הוא עבר לניו יורק ב-2008 כדי ללמוד באוניברסיטת ניו יורק, כמו אחותו הגדולה. אביו הטיל עליה להשגיח עליו במהלך תקופה זו, כאשר בואן ניסה "להיות סטרייט, אך נכשל בכך כישלון חרוץ". הוא השלים עם היותו גיי, ושילב זאת בעבודתו הקומית, תוך תקווה שהוריו ילמדו לקבל ההיבט הזה שלו. מאז הם השלימו ונהנים מ"מערכת יחסים נהדרת".

יאנג קיבל השראה מסנדרה או, אשר גילמה בסדרת הטלוויזיה "האנטומיה של גריי" את דמותה של כריסטינה יאנג - סטאז'ית השואפת להיות רופאה. הוא נרשם ללימודי  וסיים תואר ראשון בכימיה באוניברסיטת ניו יורק. עם זאת, ההתמחות שלו דווחה בצורה שגויה כמיקרוביולוגיה.Rogers, Matt and Bowen Yang, hosts. "'The Zombies Ensue' (w/ Peppermint)." Las Culturistas, episode 216, iHeartRadio, October 7, 2020. לאחר שהבין שהוא למעשה קיבל השראה מסנדרה או בשל יכולת המשחק שלה, הוא החליט לפנות לכיוון של קריירה במשחק. באוניברסיטת ניו יורק הוא פגש את מאט רוג'רס, יחד איתו הקים את  - פודקאסט קומי שבועי שבו יאנג "מבטא בצורה לא מתנצלת את אישיותו, סיפורו ואת עצמו על ידי שיתוף חוויותיו כחבר בקהילת הלהט"ב.

 קריירה 

 תחילת הקריירה 
יאנג למד בעצמו כיצד לעבוד עם אדובי פוטושופ, תוכנה לעיצוב גרפי, ועבד כמעצב גרפי בחברת One Kings Lane, אתר אינטרנט יוקרתי לעיצוב פנים, משנת 2013 ועד 2018. שעות העבודה הגמישות איפשרו לו לעסוק במקביל בקומדיה ובאימפרוביזציה.

יאנג מנחה את הפודקאסט  העוסק בתרבות פופולרית יחד עם  ומעלה סרטוני ליפ סינק לטוויטר. הפודקאסט אשר תואר על ידי Vulture כעוקצני ומענג. נכון לספטמבר 2019, לפודקאסט 170 פרקים.

 סאטרדיי נייט לייב 
בשנת 2018, יאנג הצטרף לצוות הכותבים של סאטרדיי נייט לייב בעונתה ה-44 של הסדרה. יאנג אמר שתמיד אהב את SNL כשגדל, אבל התקשה לדמיין את עצמו בתוכנית, כי הוא מעולם לא ראה אנשים שנראו כמוהו (אמריקאים-אסיאתיים) קשורים לסדרה. יאנג היה שותף לכתיבת 21 פרקים של התוכנית בעונת 2018–2019. כתיבתו כללה: "GP Yass", מערכון אודות מכשיר ניווט GPS של רכב המשתמש בדמויות של דראג קווינס כדי לספק הנחיות נסיעה קוליות לנהג; וכן שני מערכונים שנכתבו יחד עם  - "צ'קים" בהשתתפות סנדרה או ו-"השחקנית" בהשתתפות אמה סטון.

בספטמבר 2019, יאנג קודם והפך לשחקן בסדרה, בעונתה ה-45, יחד עם . יאנג הוא השחקן הראשון ממוצא סיני שמופיע בסדרה, והשחקן השלישי שהוא הומוסקסואל גלוי (אחרי  ו).

ל-SNL היה "ייצוג מועט של שחקנים אסייתים, הן כחברי צוות והן כמנחים-אורחים" במשך כמה עשורים. עד לקידומו של יאנג, היו רק שלושה שחקנים ושישה מנחים-אורחים שהיו ממוצא אסייתי. מחקר משנת 2016 גילה כי 90% מהמנחים-האורחים של התוכנית בשנים 1975–2016 (826 בסך הכל) היו לבנים, 6.8% היו שחורים, 1.2% היו היספנים ו-1.1% סומנו "אחר". באופן דומה, ל-SNL היה ייצוג נמוך יחסית לשחקנים (חברי צוות או מנחים-אורחים) להט"ביים מאז שהסדרה החלה ב-1975. יאנג הוא הגבר הלהט"בי הגלוי השלישי בהיסטוריה של התוכנית. קידומו של יאנג - שחקן הומוסקסואל גלוי ממוצא אסייתי - זכה לפרסום ברחבי העולם.

במגזים Variety, יאנג הופיע במקום השני (אחרי אליוט פייג' ולפני האנטר שפר) ברשימת Power of Pride - רשימת האמנים הקוויריים המשפיעים ביותר בהוליווד בשנת 2021. באותה השנה, יאנג היה מועמד לפרס אמי לבידור בפריים טיים עבור שחקן המשנה הטוב ביותר בסדרה קומית. בשנת 2021, יאנג הופיע ברשימת טיים 100, הרשימה השנתית של מגזים טיים של 100 האנשים המשפיעים ביותר בעולם.

לאחר למעלה משבע שנים בתוכנית, אישר יאנג את דבר עזיבתו את הצוות הקבוע. פרק הפרידה של יאנג שודר ב-20 בדצמבר 2025, בהנחייתה של אריאנה גרנדה. מערכון הסיום של הפרק שימש כטקס פרידה עבור יאנג, ובמסגרתו הוא ביצע את השיר "Please Come Home for Christmas" יחד עם גרנדה והזמרת שר.

 עבודות נוספות 
יאנג הופיע במספר סדרות טלוויזיה ורשת, בהן "ברוד סיטי", וכן בתפקיד משנה בסרט הקולנוע "כמה רומנטי".

ב-2019 הופיע ברשימת פורבס 30Under30 של פורבס בנושא "הוליווד ובידור".

בשנת 2021 יאנג הופיע בסדרה הטלוויזיה "שמיגדון!" לצידה של .

יאנג הופיע בסרט "פייר איילנד" ובסרט "אין גברים כאלה", שניהם משנת 2022. באותה שנה דיבב את דמותו של רוני, שומר הלילה בסרט ההרפתקאות המונפש "לילה מוטרף במוזיאון: שובו של קאמונרה"; הרביעי בסדרת סרטי "לילה מוטרף במוזיאון".

הוא דיבב את דמותו של נולן בסרט "גארפילד" שייצא לאקרנים בשנת 2024. הוא גם דיבב בסדרת המונפשת של נטפליקס, "ג'נטרי צ'או נגד המפלצות" (אנ').

בשנת 2025 שיחק בתפקיד הראשי בסרט "מסיבת נישואין" (אנ'), קומדיה רומנטית המהווה רימייק לסרט של אנג לי באותו שם מ-1993. באותה שנה שיחק את דמותו של פאני בסרט "מרשעת: חלק 2" וביצע הופעת אורח בסדרה "פיצוי יתר" (אנ') באמזון פריים וידאו.   

חיים אישיים
יאנג הוא הומוסקסואל. בעבר, הוא התגורר בשכונת , ברוקלין. הוא תומך בתנועת הסוציאליסטים הדמוקרטיים של אמריקה.

 פילמוגרפיה 
שנהפרויקטתפקידהערותסרטים2019כמה רומנטיהבחור של דוני2020קימי שמידט: קימי נגד הכומרקים ג'ונג-אוןסרט סטרימינג בנטפליקסציקדההאדסון2022העיר האבודהריי המנחהפייר איילנדהאוויאין גברים כאלהלורנס גרייפלילה מוטרף במוזיאון: שובו של קאמונרהרונידיבוב; סרט סטרימינג בדיסני+2023מלך הקופיםמלך הדרקוןדיבוב; סרט סטרימינג בנטפליקסדיקס: המיוזיקלאלוהיםגנובים על האוצרדיטץ' נורדווינדסרט סטרימינג ב-PeacockGood Burger 2בואן יאנגסרט סטרימינג בפרמאונט+2024שוליית הטיגריססידנידיבובגארפילדנולןמרשעתפפאני2025מסיבת נישואיןכריסמרשעת: חלק 2פפאני2026חתול תעלולדיבובTangles: A Story About Alzheimer's, My Mother and Meטלוויזיה2013The Morning Announcementsריקי4 פרקים

 גם תסריטאי2014Bocce Ballersחבר בקבוצה2 פרקיםCollegeHumor Originalsמשתתף במסיבהפרק: "Young People Do What They Want and Never Die!"

 גם מפיק2016ברוד סיטיפקיד מכירות2 פרקיםThe Outsג'ייסון4 פרקים2016–2017Above Average Presentsפיטר / מארק אנתוני2 פרקים2016Alternatinoפרק: "Borderline Racist Girlfriend"2018סדר אותיבריאןפרק: "Globo"Up Nextפרק: "Bowen Yang"2019Jon Glaser Loves Gearבואןפרק: "Survival"2019–2025סאטרדיי נייט לייבדמויות שונותצוות קבוע (עונות 45–51); תפקיד אורח (עונה 44)

 גם תסריטאי2020–2023Awkwafina Is Nora from Queensאדמונדדמות חוזרת2020ארצ'רווין לידיבוב; פרק: "Bloodsploosh"2021בנות לנצחזאנדר2 פרקיםשני האחריםבואן יאנגפרק: "Chase & Pat Are Killing It"Ten Year Old Tomדיבוב; פרק: "The Spelling Bee is Rigged/Dakota's Dad"שמיגדון!תסריטאי ומפיק יועץ2022Duncanvilleגארטדיבוב; 2 פרקים2023HouseBrokenלונידיבוב; פרק: "Who's a Homeowner?"משפחת סימפסוןריצ'רדדיבוב; פרק: "Homer's Adventures Through the Windshield Glass"2023–2024גרמלינסמנהל קלסטיאלדיבוב2023סקוט פילגרים הולך על זהרכלן בטלוויזיהדיבוב; פרק: "Whatever"2024–2025בית החולים השני הכי טוב בגלקסיהבוגנוט9 פרקים2024מפלצות בע"מ בעבודהקרטרדיבוב; 2 פרקיםלייט נייט עם סת' מאיירספרנקפרק: "Will Ferrell/Tico Torres"פנטזמאסדודו3 פרקיםג'נטרי צ'או נגד המפלצותדמויות שונותדיבוב2025מון גירל ושדינוזאורמרטין לי / מר נגטיבדיבוב; פרק: "Party Girl"פיצוי יתרדייוויס2 פרקים

קישורים חיצוניים



ביאורים

הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:קומיקאים אמריקאים
קטגוריה:מגישי פודקאסטים אמריקאים
קטגוריה:אמנים להט"בים
קטגוריה:בדרנים אמריקאים
קטגוריה:בדרנים להט"בים
קטגוריה:תסריטאי טלוויזיה אמריקאים
קטגוריה:אוסטרלים שהופיעו ברשימת טיים 100
קטגוריה:בוגרי אוניברסיטת ניו יורק
קטגוריה:פורבס 30Under30
קטגוריה:מהגרים מאוסטרליה לארצות הברית
קטגוריה:אמריקאים ממוצא סיני
קטגוריה:אמריקאים שנולדו ב-1990
קטגוריה:אוסטרלים שנולדו ב-1990